પ્રાસંગિક પ્રવચનમાં મુખ્‍યમંત્રીએ જણાવ્‍યું હતું કે, જૈન સાધુ-સંતો અને અન્‍ય ધર્મના શ્રદ્ધાળુઓ પગપાળા વિહાર કરતા હોય છે ત્‍યારે તેમની સુરક્ષાને રાજ્ય સરકારે અગ્રીમતા આપી છે અને એટલે જ ગુજરાતમાં પગદંડી બનાવવાનો નિર્ણય રાજ્ય સરકારે કર્યો છે. પાલીતાણાથી વલ્‍લભીપુરનું કામ ચાલું થઇ ગયું છે. આ ઉપરાંત અમદાવાદથી શંખેશ્વર, ડાકોર, અંબાજી, ચોટીલા અને માતાનો મઢ જેવા ધર્મસ્‍થાનોને જોડતી પગદંડી બનાવવાની દિશામાં પણ રાજ્ય સરકાર આગળ વધી રહી છે. પદયાત્રીઓની સુરક્ષા માટે માર્ગો પર સુરક્ષા જાગૃતિ-સાવચેતીના સાઇનબોર્ડ પણ મુકાયા છે, એમ તેમણે ઉમેર્યું હતું.